JY LEES NOU Kyk hoe lekker dans Chris Hemsworth en sy kroos!
Chris Hemsworth Foto: Gallo Images/Getty Images.
Die Thor-akteur Chris Hemsworth het sy spontane kant gewys toe hy 'n video van hom en sy kroos op Instagram gedeel het wat litte losmaak op die maat van Miley Cyrus se trefferliedjie Wrecking Ball. En sy aanhangers is gaande oor sy danspassies!
Die 34-jarige pa van drie, sy kroos en hul hond het lekker saam gedans, en dit lyk asof hulle sommer hope pret gehad het. Chris het die oulike video met sy meer as 18 mljoen aanhangers op Instagram gedeel.
In die video speel Miley Cyrus (25), wat in 'n verhouding met Chris se jonger broer, die Hunger Games-akteur Liam Hemsworth (28) is, se liedjie Wrecking Ball in die agtergrond.
Aan die begin van die video is sy rug na die kamera gedraai en hy maak dan 'n danspassie. Die volgende oomblik bars die hele spulletjie met hul danspassies uit.
"Wat as 'n baanbreker-musiekvideo begin het, het in 'n barbaarse aanval deur 'n lafhartige hond ontaard. Moet nooit met kinders of diere werk nie," het Chris grappenderwys by die video geskryf. Hy en sy vrou, die aktrise Elsa Pataky (41), het drie kinder – 'n vyfjarige dogter, India Rose, en vierjarige tweelingseuns, Sasha en Tristan.
Die video is in slegs ses uur byna vyf miljoen keer op Instagram gekyk!
Elsa Pataky vertel gereeld in die sosiale media watter wonderlike pa Chris vir hul kinders is.
These two....????!! #bestpapaever @chrishemsworth
Die gesin geniet ook gereeld saam vakansies en uitstappies, maar moenie dink hulle span altyd net uit in vyfsterhotelle nie! Die Hemsworth het vroeër vanjaar by die see in Australië gekampeer.